b"\n_START_ARTICLE_\nLefkada\n_START_SECTION_\nHistorie\n_START_PARAGRAPH_\nMyten om dikteren Sapfos selvmord p\xc3\xa5 Lefkada er knyttet til andre myter som er har forbundet \xc3\xb8ya til antikkens kj\xc3\xa6rlighetsgudinne Afrodite og til Homers helt Odyssevs i eposet Odysseen._NEWLINE_Den tyske arkeologen Wilhelm D\xc3\xb6rpfeld, som gjorde utgravninger p\xc3\xa5 ulike steder p\xc3\xa5 Lefkada, fikk sine unders\xc3\xb8kelser finansiert ved \xc3\xa5 foresl\xc3\xa5 at Homers Ithaka, og Odyssevs' palass var lokalisert vest for byen Nydri p\xc3\xa5 s\xc3\xb8rkysten av Lefkada. Det har blitt antydet av lokale turistmyndigheter at flere avsnitt i Odysseen peker til Lefkada som en mulig modell for Homers Ithaka. Disse beskriver Ithaka som en \xc3\xb8y det var mulig \xc3\xa5 komme til fots til, noe som var tilfelle for Lefkada da den er knyttet til fastlandet med en smal veifylling. I henhold til historikeren Strabon var kysten av Akarnania i oldtiden kalt for Leukas. Oldtidens kilder kaller Leukas for \xc2\xaben korintisk koloni\xc2\xbb, kanskje med en deltagelse fra Korfu. _NEWLINE_I l\xc3\xb8pet av Peloponneskrigen hadde Leukas blitt medlem av Det peloponnesiske forbund som ble ledet av Sparta. Forbundet ble opprettet p\xc3\xa5 500-tallet f.Kr. og varte frem til 366 f.Kr._NEWLINE_Under den muslimske okkupasjonen kalte osmanene \xc3\xb8ya for Ayamavra, en gjengivelse av greske \xce\x91\xce\xb3\xce\xaf\xce\xb1 \xce\x9c\xce\xb1\xcf\x8d\xcf\x81\xce\xb1, \xc3\xb8yas navn i middelalderen. Osmanene hersket over \xc3\xb8ya i tiden 1479\xe2\x80\x931502, 1504\xe2\x80\x931684 og 1715\xe2\x80\x931716.\n_START_SECTION_\nGeografi\n_START_PARAGRAPH_\n\xc3\x98stkysten av \xc3\xb8ya har sm\xc3\xa5 feriesteder \xe2\x80\x93 Lygia, Nikiana og Perigiali \xe2\x80\x93 som alle ligger nord for Nidri, det st\xc3\xb8rste feriestedet p\xc3\xa5 \xc3\xb8ya. Det er plassert i en lun og skjermet sted med utsyn over til Skorpios, tidligere eid av Aristoteles Onassis, foruten Meganissi og andre sm\xc3\xa5 \xc3\xb8yer, og dessuten det greske fastlandet. Hovedvegen langs kysten fra Lefkada til Vasiliki g\xc3\xa5r gjennom landsbyen i vest. Det g\xc3\xa5r faste bilferger til Kefalonia, Ithaka og Meganissi._NEWLINE_20 km s\xc3\xb8r for Nidri ligger feriested Vasiliki, et sentrum for brettseiling. Det g\xc3\xa5r ferger til Kefalonia og Ithaka fra Vasiliki. S\xc3\xb8r for Vasiliki ligger Kapp Lefkada, hvor den greske kvinnelige poeten Sapfo i henhold til en ikke helt troverdig legende skal ha hoppet i d\xc3\xb8den fra en 30\xc2\xa0km h\xc3\xb8y klippe._NEWLINE_Den kjente stranden ved Porto Katsiki er lokalisert p\xc3\xa5 Lefkadas vestkyst. \xc3\x98ya var knyttet til fastlandet. Korinterne gravde en gr\xc3\xb8ft p\xc3\xa5 600-tallet f.Kr. p\xc3\xa5 dens landtange.\n_START_SECTION_\nKlima\n_START_PARAGRAPH_\n\xc3\x98ya har et typisk middelhavsklima: varm om somrene og kj\xc3\xb8lig om vintrene, s\xc3\xa6rlig i fjellene."